EkBass/fiwiki-20250220-pages-articles huggingface dataset:
Md30-lämpötila

Md30-lämpötila on materiaalin muovattavuuteen suuresti vaikuttava lämpötila. Se lasketaan austeniittisen ruostumattoman teräksen koostumuksesta. Se kuvaa austeniitin stabiilisuutta kylmämuokkauksessa ja muovausprosesseissa. Mitä positiivisempi arvo, sitä korkeammassa lämpötilassa austeniitti transformoituu martensiitiksi. Määritelmän mukaan lasketussa Md30-lämpötilassa 30 prosentin muokkausasteella kylmämuokatusta austeniitista 50 prosenttia muuttuu α´-martensiitiksi. Kaikki austeniittiin liukenevat seosaineet laskevat Md30-lämpötilaa eli stabiloivat austeniittia - myös δ-ferriittiä suosivat seosaineet pii, kromi ja molybdeeni. Laskentaan on perinteisesti käytetty Angelin kaavaa. Uudempi kaava on Noharan julkaisema. ==Md30 Angelin kaava== Md30 (oC) = 413 - 462(C + N) - 9.2Si - 8.1Mn - 13.7Cr - 9.5Ni - 18.5Mo ==Md30 Noharan kaava== Md30 (oC) = 551 - 462(C + N) - 9.2Si - 8.1Mn - 13.7Cr - 29Ni - 18.5Mo - 29Cu - 68Nb - 1.42(GS[ASTM] - 8) Kaava ottaa huomioon myös raekoon (GS ASTM E112) vaikutuksen: pienirakeinen austeniitti on stabiilimpaa kuin suurirakeinen. Raekoon vaikutus huomioidaan, kun se poikkeaa tavallisesta raekoosta 8. Uuden standardin EN10088-1 opastavissa tiedoissa (Liite C) on julkaistu Noharan kaava, jossa käytetään Md30-lämpötilalle tunnusta MNA. ==Aiheesta muualla== * Effect of Cold Work and Temperature on Martensite Formation (Archive.org) Luokka:Metalliteollisuus Luokka:Metallurgia Luokka:Lämpötila
Ferrara

Ferrara on kaupunki Italiassa, Emilia-Romagnan hallinnollisella alueella, 50 kilometriä Bolognasta koilliseen. Kaupungissa on runsaat 130 000 asukasta. Ferrarassa on leveitä katuja ja loisteliaita palatseja maineensa päiviltä 1300-luvulta, jolloin Este-suku piti siellä hoviaan. Ferrara on Ferraran maakunnan pääkaupunki. == Historiaa == Ferraran historia alkaa 700-luvulta, ja se oli itsenäinen valtio noin vuodesta 1000 vuoteen 1597, jolloin se liitettiin Kirkkovaltioon. Vuonna 1859 se liittyi Italian kuningaskuntaan. 1400-luvulla sen yliopisto oli kuuluisa renessanssifilosofien opinahjo. Kaupungissa on yhdeksän kilometriä muureja, enimmäkseen 1400- ja 1500-luvuilta. Sen keskellä on vallihautojen ympäröimä Este-suvun linna vuodelta 1385. Ferrara ympäristöineen on Unescon maailmanperintökohde.Ferrara, City of the Renaissance, and its Po Delta Unesco == Lähteet == ==Aiheesta muualla== *
Concertgebouw-orkesteri

Kuninkaallinen Concertgebouw-orkesteri () on Alankomaiden tunnetuin sinfoniaorkesteri ja sitä pidetään yhtenä maailman kuuluisimmista: esimerkiksi 2008 Gramophone-lehti valitsi sen maailman parhaaksi klassisen musiikin orkesteriksi. Se on nimetty Concertgebouw-rakennuksen () mukaan, jossa orkesteri pitää konserttinsa. Kuningatar Beatrix myönsi orkesterille kuninkaallisuuden arvon vuonna 1989. ==Historiaa== Konserttitalon avajaiskonsertti pidettiin 11. huhtikuuta 1888, mutta Concertgebouw-orkesterin ensimmäinen konsertti oli hieman myöhemmin, 3. marraskuuta 1888, ja sitä johti orkesterin ensimmäinen pääkapellimestari Willem Kes. Vuonna 1895 Willem Mengelbergistä tuli pääkapellimestari, ja hänen kautensa kesti peräti puoli vuosisataa. Hänen ansiokseen lasketaan orkesterin tason nostaminen kansainväliselle tasolle. Vuosina 1945–1949 orkesterin pääkapellimestarina toimi Eduard van Beinum. Hänen kuoltuaan äkillisesti Bernard Haitink ja Eugen Jochum ottivat hoitaakseen toimen, ja Haitink olikin orkesterin pääkapellimestarina aina vuoteen 1988 asti. Riccardo Chailly oli pääkapellimestari vuodet 1988–2004: hän oli ensimmäinen ei-alankomaalainen tässä tehtävässä. Vuosina 2004–2015 orkesteria johti latvialainen Mariss Jansons. Hänen jälkeensä pääkapellimestarina on toiminut Daniele Gatti vuosina 2016–2018. Gatti joutui eroamaan Me Too -kampanjan tuloksena.. Orkesterin asema ja ikä huomioon ottaen on ainutlaatuista, että Concertgebouw- orkesterilla on ollut vain seitsemän musiikillista johtajaa, mikä on ollut yksi niistä tekijöistä, jotka ovat muodostaneet orkesterin persoonalliseen sointimaailmaan, jota on toisinaan luonnehdittu tyypillisen hollantilaiseksi. Concertgebouw-orkesteri on vakiinnuttanut asemansa yhtenä harvoista huippuorkestereista maailmalla, ja lähes tuhat orkesterin levytystä ovat myös tuoneet osan tästä maineesta. Kesäkuussa 2022 orkesterin johtajaksi nimitettiin Klaus Mäkelä. Mäkelän muut työt Oslossa ja Pariisissa aiheuttivat järjestelyn, että hän toimii Amsterdamissa orkesterin taiteellisena partnerina ja viiden vuoden kuluttua elokuussa 2027 orkesterin ylikapellimestarina.Klaus Mäkelä valittiin ”maailman parhaan orkesterin” johtoon – Concertgebouwin ”sointi teki heti unohtumattoman vaikutuksen”. HS 10.6.2022. ==Pääkapellimestarit== * Willem Kes (1888–1895) * Willem Mengelberg (1895–1945) * Eduard van Beinum (1945–1959) * Bernard Haitink (1963–1988) * Riccardo Chailly (1988–2004) * Mariss Jansons (2004–2015) * Daniele Gatti (2016–2018) ==Katso myös== *Concertgebouw == Lähteet == ==Aiheesta muualla== * Concertgebouw-orkesterin sivustot Luokka:Sinfoniaorkesterit Luokka:Alankomaalaiset orkesterit
Putulankulma

Putulankulma on kolmen Hämeenkosken kylän, Hyrkkälän, Putulan ja Järvenpään muodostama yhteenliittymä. Niistä yhdessä tuli 2003 seitsemäs Päijät-Hämeen vuoden kylä, Putulankulma. ==Aiheesta muualla== *Kartta *Putunkulman verkkosivut *Kuvia luokka:Hämeenkosken kylät Luokka:Päijät-Hämeen vuoden kylät
Oliver Reed

Robert Oliver Reed (13. helmikuuta 1938 Wimbledon, Britannia – 2. toukokuuta 1999 Valletta, Malta) oli englantilainen näyttelijä, joka tunnettiin machoimagostaan niin valkokankaalla kuin sen ulkopuolellakin. Hän oli urheilujournalisti Peter Reedin ja tämän vaimon Marcia Reedin poika. Oliverin isoisä oli näyttelijä Herbert Beerbohm Tree (Peter Reed oli Treen ja tämän rakastajattaren May Pinney Reedin poika). Oliver Reed väitti polveutuvansa aviottomasti Venäjän tsaari Pietari Suuresta. Oliver Reedillä ei ollut näyttelijäkoulutusta eikä paljon teatterikokemustakaan, mutta hän näytteli yli sadassa elokuvassa. Näyttelijäuran huippu oli 1960- ja 1970-luvuilla, mutta suosio hiipui 1980-luvulla. Reed kärsi pahasta alkoholiongelmasta. Kerran hänet jouduttiin poistamaan television keskusteluohjelmasta hänen saavuttuaan humalassa ja yritettyään suudella feministiaktivisti Kate Millettia. Reedin juomisesta kiertää lukuisia anekdootteja, kuten Reedin ja 36 ystävän "illallinen"; 60 gallonaa olutta, 32 pulloa skottilaista, 17 pulloa giniä, neljä laatikkoa viiniä sekä pullo englantilaista kuohuviiniä. Reed väitti juoneensa 106 pinttiä olutta kahden päivän putkessa ennen vihkiäisiä Josephine Burgen kanssa. Reed kuoli Vallettassa Maltalla sydänkohtaukseen kesken Gladiaattorin kuvausten . Puuttuvissa kahdessa kohtauksessa jouduttiin käyttämään sijaisnäyttelijää, jonka kasvojen paikalle siirrettiin digitaalisesti Reedin kasvot, sekä ylimääräistä kuvamateriaalia. ==Valikoitu filmografia== *Kirotut (1963) *Nainen ja saalistaja (1966) *Mikä hänen nimensä nyt olikaan (1967) *Oliver! (1968) *Rulettia venäläisittäin, Madame? (1969) *Rakastavaisia (1969) *Paholaiset (1971) *Muskettisoturien seikkailut (1973) *Tommy (1975) *Suljettu ovi (1976) *The Brood (1979) *Erämaan leijona (1981) *Aution saaren unelma (1986) *Rangaistuspartio (1987) *Paroni von Münchhausenin seikkailut (1988) *Gladiator (2000) == Lähteet == == Aiheesta muualla == * * * * (Archive.org) Luokka:Englantilaiset näyttelijät Luokka:Vuonna 1938 syntyneet Luokka:Vuonna 1999 kuolleet
Johannes Argyropulos

Johannes Argyropulos (, , 1415–1487) oli bysanttilainen filosofi. Hän muutti Italiaan 1456 Cosimo Medicin kutsusta, ja luennoi Firenzen yliopistossa Aristoteleen opetuksista sekä kreikan kielestä ja kirjallisuudesta. Hän pohti sielun kuolemattomuutta. Marsilio Ficino oli Argyropuloksen oppilas. == Lähteet == Luokka:Bysanttilaiset filosofit Luokka:Renessanssifilosofit Luokka:Vuonna 1415 syntyneet Luokka:Vuonna 1487 kuolleet
Badenin kulttuuri

Badenin kulttuuri oli noin vuosina 3600–2800 eaa. vallinnut kuparikautisen itäisen Keski-Euroopan kulttuuri, joka mitä luultavimmin liittyy indoeurooppalaisiin. Badenin kansa on mahdollisesti itaalisten kansojen ja kelttien edeltäjä. Kulttuurin ihmiset elivät maataloudella. Asutukset olivat yleensä kukkuloilla, mutta yleisimmin linnoittamattomia. Kulttuuriin liittyy savisten vaunumallien löytöjä, mutta jäänteitä oikeista vaunuista ei ole löydetty. Kulttuuriin liittyi polttamattomia ja polttohautauksia. Kulttuuri rakensi linnoitettuja asumuksia, muun muassa Vucedolin. Kulttuuri levisi Tšekin Moraviaan, Unkariin, Slovakiaan ja itäiseen Itävaltaan. Badenin keramiikkaa, joka levisi kenties kaupan kautta, on löydetty myös Saksasta ja Sveitsistä. Kulttuuri oli myöhäisen suppilopikarikulttuurin, varhaisen nuorakeraamisen ja palloamforakulttuurin aikalainen ja oli osin samalla alueella palloamforakulttuurin kanssa. Kulttuuri kehittyi myöhäisestä Lengyelin kulttuurista Karpaattien altaassa. == Kulttuurin vaiheet == Vaihe Alaryhmät Ajoitukset Löytöpaikat Balaton-Lasinya – 3700 eaa. cal – Boleraz – 3500 eaa. Pilismarot Ia Sturovo – Letkès Ib Nitriansky Hradók – Lánycsok, Vysoki breh Ic Zlkovce – Balatonboglár Post-Boleraz – – – varhainen Fonyod/Tekovsky Hradok – – myöhäinen Červený Hradok/Szeghalom-Dioér – – Klassinen Baden – 3400 eaa. – II, III vanhempi – Nevidzany, Viss IV nuorempi – Uny, Chlaba, Ózd == Katso myös== *Uneticen kulttuuri Luokka:Kivikauden kulttuurit Luokka:Varhaiset indoeurooppalaiset kulttuurit hu:Kőrézkor#Badeni kultúra
Palloamforakulttuuri

Palloamforakulttuuri (3400–2800 eaa.) oli kivikauden kulttuuri, joka oli nuorakeraamisen eli vasarakirveskulttuurin aikalainen Keski-Euroopassa. Se ilmestyi suunnilleen aikaisemman suppilopikarikulttuurin alueelle. Kulttuuri ulottui Elbeltä Veiksel-joelle Puolassa, etelässä ja idässä Dnjeprille ja Dnjestrille eli Koillis-Saksasta Keski- ja Pohjois-Puolaan sekä läntisimpään Ukrainaan ja pohjoisimpaan Romaniaan. == Katso myös== *Suppilopikarikulttuuri *Nuorakeraaminen kulttuuri *Badenin kulttuuri *Lengyelin kulttuuri Luokka: Kivikauden kulttuurit
Ricen yliopisto

William Marsh Rice University (yleensä kutsutaan nimellä Rice University) on yliopisto Yhdysvalloissa, Texasin Houstonissa. Ricessa yhdistyvät pieni liberal arts -aineita korostava opetusyliopisto sekä tutkimusyliopisto, joka tunnetaan muun muassa nanoteknologian tutkimuksesta."Nanotechnology; Science of the small could drive big revolution". (May 21, 2004). Houston Chronicle. Fullereenin keksiminen vuonna 1985 toi vuoden 1996 Nobelin kemian palkinnon kahdelle Ricen yliopiston tutkijalle. Noin neljän miljardin dollarin varoillaan Rice on Yhdysvaltain viidenneksi rikkain yliopisto. Opiskelijoita on alle 5 000\. Varojen anteliaasta käytöstä johtuen lukukausimaksut ovat kohtuulliset ja Rice onkin arvioitu korkealle yliopistojen välisessä hinta- laatusuhteessa.http://www.princetonreview.com/college/research/profiles/generalinfo.asp?listing=1023709&LTID;=1 Rice listattiin vuonna 2006 Yhdysvaltain 17. parhaaksi yliopistoksi. Yliopiston sisäänpääsyprosentti on 22 %. Yliopiston lukukausimaksu on noin 30 000 dollaria. Suurin osa Ricen opiskelijoista valitsee kaksi pääainetta. 77 prosenttia opiskelijoista asuu yliopiston kampuksella ja suuri määrä opiskelijoita ottaa osaa yliopiston urheilutoimintaan. Ricen opiskelijoille annetaan luottamusvakuutuksen perinteeseen (Honor code) nojautuen erilaisia vapauksia, kuten mahdollisuus tehdä kotitenttejä. Tunnetuimpia Ricen yliopistosta valmistuneita ovat muun muassa Larry McMurtry, Howard Hughes ja Candace Bushnell. == Historia == Yliopisto perustettiin vuonna 1891 nimellä The William Marsh Rice Institute for the Advancement of Letters, Science and Art. Yliopiston perustaja oli William Marsh Rice. Yliopisto avattiin kuitenkin vasta vuonna 1912. Rice valitsi oppilaikseen sekä naisia että miehiä, joka oli tuohon aikaan poikkeuksellista. Ensimmäinen luokka, joka aloitti opiskelun, koostui 48 miehestä ja 29 naisesta. Vuonna 1960 Ricen instituutti uudelleennimettiin Ricen yliopistoksi. Vuonna 1962 Rice lahjoitti suuren osan maaomaisuudestaan NASAlle. Samana vuonna Yhdysvaltain presidentti John F. Kennedy piti Ricen yliopiston stadionilla kuuluisan puheensa, jossa hän julkisti Yhdysvaltain aikeen laskeutua kuuhun ennen vuosikymmenen päättymistä. Ricen yliopisto ja NASA tekevät nykyäänkin tiivistä yhteistyötä. Rice alkoi periä lukukausimaksuja vuodesta 1965 lähtien. G8-maiden tapaaminen pidettiin Ricessa vuonna 1990. == Tiedekunnat == * Arkkitehtuuri (Rice School of Architecture) * Tekniikka (George R. Brown School of Engineering) * Humanistiset tieteet (School of Humanities) * Musiikki (Shepherd School of Music) perustettu vuonna 1974 * Luonnontieteet (Wiess School of Natural Sciences) * Sosiaalitieteet (School of Social Sciences) perustettu vuonna 1979 * Kauppatieteet (Jesse H. Jones Graduate School of Management) perustettu vuonna 1974 * Aikuisopiskelu (Susanne M. Glasscock School of Continuing Studies) ==Lähteet== ==Aiheesta muualla== * http://www.rice.edu/ Luokka:Texasin yliopistot ja korkeakoulut Luokka:Houston
Rössenin kulttuuri

Rössenin kulttuuri n. 4500–4000 eaa. oli nauhakeraamisen kulttuurin seuraaja suunnilleen Etelä- ja Keski-Saksassa sekä Keski-Ranskassa. Se oli Tonavan maanviljelykulttuurin laajenemisen huippu. Ihmiset asuivat taloissa, jotka olivat hieman muuntuneita Tonavan kulttuurin pitkätaloja. Rössenin kulttuurin uskotaan olleen Irlannin ja Ison-Britannian neoliittisten kulttuurien seuraaja. Luokka: Kivikauden kulttuurit
Pohjois-Carolinan yliopisto Chapel Hillissä

Pohjois-Carolinan yliopisto Chapel Hillissä () on yhdysvaltalainen yliopisto, joka sijaitsee Chapel Hillin kaupungissa Pohjois-Carolinan osavaltiossa. Se on Yhdysvaltojen arvostetuimpia yliopistoja. Yliopisto on osa Pohjois-Carolinan yliopistojärjestelmää, johon kuuluu kaikkiaan kuusitoista julkista paikallisyliopistoa. Yliopistossa opiskelee yli 31 500 opiskelijaa, joista runsas 19 700 opiskeli alempaa korkeakoulututkintoa ja noin 11 800 maisteri- tai tohtoritutkintoa. Opiskelijat ovat Pohjois-Carolinan kaikista sadasta piirikunnasta, muista osavaltioista ja noin 50 muusta maasta. Henkilökuntaan kuuluu kaikkiaan runsas 9 000 ihmistä, joista runsas 4 000 kuuluu vakituiseen opettajakuntaan (faculty). Koska yliopisto on osavaltion rahoittama, osavaltion lain mukaan yliopiston opiskelijoista on oltava pohjoiscarolinalaisia vähintään 82 prosenttia. Yliopistorankingeissa Chapel Hill on pärjännyt hyvin. Esimerkiksi tieteellisiin saavutuksiin pohjautuvassa kiinalaisessa ARWU-vertailussa Chapel Hill sijoittui vuonna 2021 sijalle 29 maailman parhaimpien yliopistojen joukossa. ==Lähteet== ==Aiheesta muualla== *Pohjois-Carolinan yliopisto Chapel Hillissä *Virallinen urheilusivu Luokka:Pohjois-Carolinan yliopistot ja korkeakoulut Luokka:Seulonnan keskeiset artikkelit
Valeri Samarin

Valeri Samarin (s. 6. toukokuuta 1979) on venäläinen jääpalloilija, pelipaikaltaan hyökkääjä. Hän pelaa maan pääsarjassa murmanskilaisessa AMNGR- Murmanin joukkueessa. Samarin on murmanskilaisen jääpallokoulun kasvatti. Aikuisten tasolla hän esiintyi ensimmäisen kerran Arktik-Servis Murmanskin joukkueessa ja pelasi vuosina 1996–1999 Montšegorsk-Severonikelissä 36 ottelua, joista 21 korkeimmalla sarjatasolla. Otteluissa hän teki kaksi maalia, joista toisen ylimmällä sarjatasolla. Vuodesta 1999 lähtien hän on pelannut kolmesta joukkueesta, AMNGR:sta, Arktikista ja Murmanista, kootussa yhdistelmäjoukkueessa eli nykyisessä seurassaan. Joukkueessa hän on saavuttanut Venäjän toiseksi korkeimman sarjatason pronssia kausina 2002/2003 ja 2003/2004. ==Lähteet== *Murmanbandy.net Luokka:Venäläiset jääpalloilijat Luokka:Vuonna 1979 syntyneet Luokka:Elävät henkilöt
Pussioravat

Pussioravat (Pseudocheiridae) on pussieläinheimo harvaetuhampaisten lahkossa. Heimoon kuuluu kuusi sukua ja yhteensä 17 lajia.Mammal species of the World 2005. Ne ovat läheistä sukua pussiliito-oraville. Pussioravat ovat kooltaan 20–48 senttimetriä pitkiä ja painavat 0,7–2 kilogrammaa. Pussioravat ovat sopeutuneen hyvin elämään puussa. Niillä on karvattoman tarttumahännän lisäksi kaksi ”peukaloa”, sillä kaksi eturaajan varpaista on kääntynyt vastakkaiselle puolelle parantamaan otetta, kuten koalalla. Pussioravien turkki on pehmeä ja selkäpuolelta yleensä harmaa tai ruskea ja vatsasta kellertävä. Pussioravat ovat kasvinsyöjiä ja hakevat ruokaa lähinnä öisin. Päivällä ne ovat suojassa puussa tai kivikoissa. == Lähteet == *
Tommi Viksten

Tommi Viksten (s. 22. marraskuuta 1966 Helsinki) on suomalainen kitaristi. Hän on soittanut lukuisilla albumeilla ja kokoonpanoissa, ja toiminut myös tuottajana muun muassa Kauko Röyhkä & Nartun, Sami Saaren, J. Karjalaisen, Tuomari Nurmion, Jukka Pojan, Anssi Kelan, Värttinän, Vesa-Matti Loirin ja Pave Maijasen levyillä. (Arkistoitu linkki) Hän on tehnyt sävellystyötä myös elokuviin. Viksten on soittanut Juha Tapion orkesterissa vuodesta 2015. Viksten on Emma-palkittu vuoden tuottaja 1996. Hän on sovittanut Leonard Cohenin musiikkia Hämeenlinnan Kaupunginteatterin esitykseen Tänä iltana kaikki hyvin, missä hän toimi myös kapellimestarina ja esiintyjänä (2007). Vikstenillä on duo The Munsons Melrose-yhtyeen Tokelan kanssa.Letkeä The Munsons Lauhan Speleihin 17.6.2009; viitattu 27.2.2019 Viksten on tehnyt sanoituksia ja sävellyksiä useille artisteille. Tommi Viksten on naimisissa muusikko Henna Dolkin kanssa ja heillä on kaksi lasta. == Lähteet == Luokka:Suomalaiset kitaristit Luokka:Suomalaiset elokuvasäveltäjät Luokka:Suomalaiset sessiomuusikot Luokka:Suomalaiset lauluntekijät Luokka:Suomalaiset sanoittajat Luokka:Emma-palkinnon saajat Luokka:Kauko Röyhkä Luokka:Vuonna 1966 syntyneet Luokka:Elävät henkilöt
Petri Saarela

Petri Tapani Saarela on suomalainen muusikko, säveltäjä ja sanoittaja. Hänet tunnetaan parhaiten Kultakuume-yhtyeen laulaja-kitaristina ja lauluntekijänä. Kultakuume voitti Rockin SM-kilpailut vuonna 1987. Petri Saarela on julkaissut myös soololevyn Pulu (1994) sekä singlet Kymmenen lasta ja omenapuu (1994), ABC-kirja (2018), Family Man (2018), Delfiini (2018), Kellot (2018) ja Suuri silmä(2019). Saarela on kirjoittanut kappaleita myös muille artisteille. Eero Raittisen levyttämä Kuin enkeli (1992) on näistä tunnetuin. == Diskografia == === Albumit === * Pulu (1994) === Singlet === * Kymmenen lasta ja omenapuu (1994) * ABC-kirja (2018) * Family Man (2018) *Delfiini (2018) *Kellot (2018) *Suuri silmä (2019) ==Lähteet== ==Aiheesta muualla== * Virallinen sivusto * * * Luokka:Suomalaiset laulajat Luokka:Suomalaiset säveltäjät Luokka:Suomalaiset sanoittajat Luokka:Syntymävuosi puuttuu Luokka:Elävät henkilöt
Sa’ud ibn Abdilaziz

Sa’ud ibn Abdilaziz (, 15. tammikuuta 1902 – 23. helmikuuta 1969) oli Saudi- Arabian kuningas 1953 – 2. marraskuuta 1964. == Elämäkerta == Hän oli Ibn Sa’udin vanhin henkiin jäänyt poika, hänen äitinsä oli Wadhba bint Muhammad al-Hazzam. Pian Saudi-Arabian perustamisen jälkeen hänet julistettiin kruununperijäksi, isän veljien sijaan. Hän oli kruununprinssinä 20 vuoden ajan, ja sen jälkeen kuninkaana 11 vuotta. Sa’ud järjesti hallitukseen lukuisia ministeriöitä ja perusti Kuningas Saudin yliopiston Riadiin (toimi aluksi nimellä Riadin yliopisto). Sa’udin suku oli tyytymätön Sa’udin valtaan. Hänellä oli lukuisia lapsia, enemmän kuin isällään, 54 poikaa ja 57 tytärtä, ja hän pyrki saamaan oman poikansa seuraajakseen valtaistuimelle ja asetti heidät korkeisiin valtion virkoihin. Sa’ud piti aluksi yllä lämpimiä suhteita Egyptiin vastustaakseen Irakin ja Jordanian hašimidien valtaa, mutta myöhemmin pelkäsi Egyptin liiallista vaikutusvaltaa arabimaailmassa ja väitteiden mukaan järjesti juonen salamurhata Nasser. Saudit tukivat rojalisteja Pohjois-Jemenin sisällissodassa, Egypti taas tasavaltalaisia. Hänen velipuolensa pelkäsivät asemansa puolesta, eivätkä sietäneet Sa’udin rahantuhlausta omiin ja perheensä menoihin. Sa’udin huhuttiin myös käyttävän alkoholia. Huhujen mukaan hänelle määrättiin 1960-luvun alussa konjakkia lääkkeeksi, kuningas piti siitä ja käytti lopulta pullollisen päivässä. Vuoden 1964 alussa hallitus, hovi ja uskonnolliset johtajat olivat sitä mieltä että Sa’udin käytös ei ole kuninkaalle ja imaamille sopivaa. Hänen veljestään Faisalista päätettiin tehdä pääministeri, ja Sa’ud sai aluksi pitää kuninkaan arvonimen mutta ilman valtaoikeuksia. Sa’ud pyrki kaikin keinoin pääsemään takaisin valtaan, ja Faisal joutui pakenemaan Riadista Jeddaan. Lokakuussa 1964 hän palasi Riadiin ja tällöin Sa’ud päätettiin syrjäyttää kokonaan. Vaikka Muhammad ibn Abdilaziz Al Sa’ud oli ensimmäisenä perimysjärjestyksessä, kuninkaaksi kutsuttiin Faisal. Sa’ud meni maanpakoon Geneveen. Vuonna 1966 Nasser kutsui hänet asumaan Egyptiin. Sa’ud kuoli Ateenassa 1969. Saudi-Arabian ulkoministeriön virallisten sivujen mukaan hän oli luopunut vallasta hoitaakseen terveyttään ulkomailla. Syrjäyttämisensä jälkeen hänestä ei paljon Saudi-Arabiassa kuultu, ja hänen nimensä poistettiin historiankirjoista ja hänen mukaansa nimettyjen instituuttien nimistä. Hänen poikansa jäivät myös marginaaliseen asemaan hovissa. == Lähteet == == Aiheesta muualla == * King Saud King Saud Foundation Luokka:Saudi-Arabian hallitsijat Luokka:Saudit Luokka:Vuonna 1902 syntyneet Luokka:Vuonna 1969 kuolleet
Pussimuurahaiskarhu

Pussimuurahaiskarhu eli numbatti (Myrmecobius fasciatus) on pussipetojen lahkoon kuuluvan pussimuurahaiskarhujen heimon (Myrmecobiidae) viimeinen elossa oleva edustaja. Aiemmin laajalle levinnyt pussimuurahaiskarhu on nykyään erittäin uhanalainen. ==Tuntomerkit== Pussimuurahaiskarhun vartalo on enintään 30 ja häntä 15 senttimetriä pitkä. Painoltaan eläin kasvaa enintään puoleen kiloon. Pussimuurahaiskarhun ominaispiirteitä ovat pitkä kieli, musta raita huulilta korville, kuusi tai seitsemän valkoista raitaa vartalon takaosassa ja tuuhea häntä. Sen turkki on lyhyttä ja karkeaa ja väriltään harmaanruskea tai joskus punertava. ==Ravinto== Päiväaktiiviset pussimuurahaiskarhut käyttävät suuren osan päivästään ruoan etsimiseen. Ne syövät pääasiassa termiittejä, mutta myös muurahaiset ja muut hyönteiset käyvät ravinnoksi. == Lähteet == == Aiheesta muualla == * Fauna of Australia: Myrmecobiidae (pdf) Luokka:Pussipedot Luokka:Uhanalaiset nisäkkäät
Ravi Varma

Ravi Varma (29. huhtikuuta 1848 Kilimanoor, Travancore – 5. lokakuuta 1906 Attingal, Travancore) oli radža ja intialainen taidemaalari, joka teki maalauksia Mahabharatasta ja Ramayanasta. Hänen töitään pidetään yhtenä parhaimmista esimerkeistä intialaisten perinteiden sulautumisesta eurooppalaisen akateemisen taiteen kanssa. Varman elämäntyöstä on esitetty myös kriittisiä arvioita. Hän oli paitsi lahjakas, myös varakas, ja vaikutusvaltansa ansiosta hän elvytti muotokuvamaalaustyylin, joka Euroopassa oli jo jäänyt syrjään. == Elämäkerta == Ravi Varman vanhemmat olivat Umayamba Thamburatty ja Ezhumavil Neelakanthan Bhattatiripad. Hänen kotipaikkansa oli Kilimanoorin kuninkaallinen palatsi, joka sijaitsee 20 kilometriä nykyisen Keralan osavaltion pääkaupungista Thiruvananthapuramista (Trivandrum). Kun Varma oli 14-vuotias, palatsin taiteilija Rama Swami Naidu opetti häntä. Myöhemmin hänelle opetti öljyvärimaalausta brittiläinen taiteilija Theodore Jensen. == Teoksia == * Village Belle * Lady Lost in Thought * Damayanti Talking to a Swan * The Orchestra * Arjuna and Subhadra * Lady with Fruit * The Heartbroken * Swarbat Player * Shakuntala * Lord Krishna as Ambassador * Jatayu, a bird devotee of Lord Rama is mauled by Rawana * Victory of Meghanada * A Family of Beggars * A Lady Playing Swarbat * Lady Giving Alms at the Temple * Lord Rama Conquers Varuna * Romancing Couple * Draupadi Dreading to Meet Kichaka * Shantanu and Matsyagandha * Shakuntala Composing a Love Letter to King Dushyanta * Girl in Sage Kanwa’s Hermitage (Rishi-Kanya) == Kuvia == Image:Raja Ravi Varma - Mahabharata - Shakuntala.jpg|Shakuntala Image:Nair Lady Adorning Her Hair.jpg|Nair Lady Adorning Her Hair Image:Raja Ravi Varma, There Comes Papa (1893).jpg|There Comes Papa Image:Raja_Ravi_Varma,_Galaxy_of_Musicians.jpg|Galaxy of Musicians Image:Ravi Varma-Dattatreya.jpg|Dattatreya Image:Ravi Varma-Arjuna and Subhadra.jpg|Arjuna and Subhadra Image:Raja_Ravi_Varma,_Dhruv_Narayan.jpg|Dhana Narayana Image:Ravi Varma- Shakuntala.jpg|Shakuntala and Friends Image:Raja_Ravi_Varma,_The_Milkmaid_(1904).jpg|The Milkmaid Image:Raja_Ravi_Varma,_In_Contemplation.jpg|Lady Lost in Thought == Lähteet == == Aiheesta muualla == Luokka:Intialaiset taidemaalarit Luokka:Vuonna 1848 syntyneet Luokka:Vuonna 1906 kuolleet
Thiruvananthapuram

Thiruvananthapuram (), aikaisemmin tunnettu nimellä Trivandrum, on Keralan osavaltion pääkaupunki ja Thiruvananthapuramin seudun keskus Etelä-Intiassa Arabianmeren rannalla. Kaupungissa asui vuoden 2011 väestönlaskennan mukaan 752 490 asukasta. Intian isä Mahatma Gandhi ehdotti tämän kukkulaisen rantakaupungin suunnitelmaksi "Intian vihreä kaupunki". == Ilmasto == Thiruvananthapuramin lämpötila pysyy ympäri vuoden 23 °C:n ja 30 °C:n välillä. Kylmin kuukausi on tammikuu, jolloin alin keskimääräinen lämpötila on 22 °C. Kuumimmat kuukaudet ovat maaliskuu ja huhtikuu, jolloin ylin keskimääräinen lämpötila on 32 °C. Sateisin kuukausi Thiruvananthapuramissa on kesäkuu, jonka aikana sataa noin 340 millimetriä. Kuivimmat kuukaudet ovat tammikuu, helmikuu ja maaliskuu. Niiden aikana sataa yhteensä noin 80 millimetriä. Vuosittainen sadanta on noin 1 800 millimetriä. == Talous == Thiruvananthapuramin talous perustuu palveluihin. 70 prosenttia kaupungin työvoimasta työskentee hallitukselle. Suuret teolliset laitokset ovat vähäisiä verrattuna muihin Etelä-Intian pääkaupunkeihin, kuten Chennaihin tai Bangaloreen. Teknologiapuisto Technoparkin vuoden 1995 perustamisesta lähtien Thiruvananthapuram on kasvanut kilpailukykyiseksi tietotekniikan keskukseksi. Technoparkissa on kansainvälisiä suuryrityksiä, kuten Infosys, TCS, McKinsey & Co., Ernst & Young, Allianz Cornhill ja US Technologies. Thiruvananthapuramin kaupungista 10 kilometriä luoteeseen sijaitsee luotainrakettien laukaisukeskus, Thumban rakettikeskus‎. == Lähteet == == Aiheesta muualla == Luokka:Keralan kaupungit Luokka:Intian osavaltioiden pääkaupungit
Smirnoff

Smirnoff on tunnettu alkoholijuomamerkki. Alun perin yhtiön perusti 1860-luvulla Pjotr Smirnov Moskovassa. ==Historia== Hänen tislaamonsa käytti ensimmäisenä maailmassa tislauksessa hiilimenetelmää. Pjotr Smirnov kuoli vuonna 1910, ja hänen seuraajakseen tuli Vladimir Smirnov. Lokakuun vallankumouksen aikana tehdas kuitenkin kaapattiin, ja perhe joutui pakenemaan maasta. Vladimir Smirnov käynnisti tehtaan toiminnan uudestaan 1920 Istanbulissa, Osmanien valtakunnassa. Neljä vuotta myöhemmin hän muutti Lviviin, Puolaan ja alkoi myydä vodkaa siellä nimellä Smirnoff. Uusi tuote oli menestys, ja 1930-luvun loppuun mennessä sitä vietiin kaikkiin Euroopan maihin. Toinen tehdas perustettiin Pariisiin vuonna 1925. Suuri lama pakotti vuonna 1934 Vladimir Smirnovin kuitenkin myymään tuotemerkin yhdysvaltalaiselle Rudolph Kunettille, joka muutti yhtiön Yhdysvaltoihin. Vodkacocktailien suosion ja menestyneiden mainoskampanjoiden vuoksi Smirnoff- vodka on nykyisin maailman myydyin vodkamerkki. Nykyisin sen omistaa brittiläinen juomajätti Diageo. Smirnoff-vodka on tuotesijoittelun ansiosta vilahtanut vuosien varrella monissa James Bond -elokuvissa, ensimmäisestä Salainen agentti 007 ja tohtori No -elokuvasta lähtien. Alkuperäisissä Ian Flemingin romaaneissa Bond kuitenkin suosi nimetöntä puolalaista tai venäläistä vodkaa. 1990-luvulla Smirnoff esitteli uusia nuorille suunnattuja juomia Britanniassa, myöhemmin Manner-Euroopassa ja Pohjois-Amerikassa. ==Lähteet== == Katso myös == * Smirnoff Ice == Aiheesta muualla == * Smirnoff * Diageo Luokka:Venäläiset votkamerkit Luokka:Seulonnan keskeiset artikkelit
Äänitasomittari

Äänitasomittari (melumittariÄänitasomittari; TEPA-termipankki, desibelimittari) on laite, jolla mitataan äänen voimakkuutta. ==Toiminta ja komponentit== Äänitasomittari muuntaa ääniaallot sähköisiksi signaaleiksi ja näyttää käyttäjälle mitatun voimakkuuden lukeman. Laite koostuu kuudesta perusosasesta: * Mikrofoni havaitsee äänen paineaallot ja muuntaa painevaihtelut sähköisiksi jännitteiksi. * Syötevahvistin kasvattaa äänen aiheuttaman sähköisen signaalin voimakkuutta. * Painotusympäristö (A, B, C ja D), jolla voidaan määritellä laitteen ominaistaajuus. * Ulostulovahvistin. * Tasasuuntaajalla määritellään rms-arvo. * Asteikko, jonka näyttämä esittää mitatun äänen voimakkuuden. thumb|200px|right|Äänitasomittari ==Käyttö== Mittaria käytetään meluntorjunnan tutkimiseen ja sitä kautta kuulovaurioiden ennaltaehkäisyyn, esimerkiksi mitataan työntekijän melualtistusta työpaikalla, ja myös tapahtumien lupaehtoihin kuten mittaamaan ulkoilmatapahtumien häiriövaikutusta lähialueille. Yksittäisten laitteiden aiheuttaman melun mittauksessa käytetään nykyään ns. A-suodinta (=taajuuspainotus, vanhemmat suotimet C ja Z) kuvaamaan ihmiskorvan toimintaa. Normaali mittausetäisyys on 1 m laitteesta. == Katso myös == * Äänenpainetaso * Äänitaso == Lähteet == == Aiheesta muualla == * Desibeli- ja VU-mittarit * Korva.net, kuulovauriot ja niiltä suojautuminen Luokka:Mittalaitteet Luokka:Rakennusmittaus Luokka:Melu
Starčevon kulttuuri

Starčevon kulttuuri (Starčevo-Körösin kulttuuri, Starčevo-Crişin kulttuuri) oli varhainen maatalouskulttuuri. Kulttuurin tunnetuin löytöpaikka on Starčevon kylä Belgradin lähellä. Vaikka Starčevon kulttuurissa viljeltiin vehnää, erityisesti emmervehnää, ja kasvatettiin lampaita, karjaa ja sikoja, metsästys oli silti merkittävä ravinnonlähde. Kulttuurista on löydetty muutamia asuinpaikkoja, ja talot ovat olleet kahta eri tyyliä. Toiset talot ovat 3–5 metriä pitkiä ja 2–4 metriä leveitä ja toiset neliömäisiä. == Genetiikka == Starcevon kulttuurista löydettyjen hautojen isälinjan haplotyypit ovat H2 ja G2a2, sekä äitilinjan haplotyypit T1a, N1a1a1, K1a4 ja W5. ==Katso myös== *Neoliittinen Eurooppa *Neoliittinen Balkan *Sesklon kulttuuri *Vinčan kulttuuri == Lähteet == Luokka:Neoliittinen Balkan de:Körös- Kultur
Autopommi

Autopommi on autoon asetettu pommi, joka voidaan laukaista kauko-ohjaimella tai ajamalla räjähteillä täyteen lastattu auto haluttua kohdetta päin riittävällä nopeudella. Autopommi voi olla myös säädetty laukeamaan tietyssä ajonopeudessa tai ajastetusti. Ensimmäinen autopommia muistuttava laite oli Wall Streetin pommi-iskussa New Yorkissa 16. syyskuuta 1920 käytetty hevosen vetämä vaunu. 30 ihmistä kuoli räjähdyksessä ja kymmenen vammoihinsa myöhemmin. Vakavasti loukkaantuneita oli 143 ja uhreja kaiken kaikkiaan satoja. Syyllistä ei saatu selville, mutta pommin asettajana pidetään italialaista anarkistia Mario Budaa (1883–1963). Autopommi-iskuja käytetään usein salamurhien, terrorismin tai sissisodankäynnin välineenä. Tavoitteena voi olla ajoneuvossa tai lähellä olijoiden surmaaminen tai vahingon aiheuttaminen rakennuksille ja muulle omaisuudelle. Autopommi toimii itse omana kuljetusmekanisminaan, ja siihen voi sijoittaa suuren määrän räjähteitä sen herättämättä epäilyksiä. ==Autopommeja== *Beirutin autopommi-isku, 1983 *Oklahoma Cityn pommi-isku, 1995 *Kampin autopommi, 2002 *Oslon autopommi- isku, 2011 *Mogadishun isku, 2017 == Lähteet == * * ===Viitteet=== ==Aiheesta muualla== Luokka:Terrorismi Luokka:Pommit
Hollolan kirkonkylä

thumb|Hollolan kirkonkylä lännestä päin nähtynä. thumb|Hollolan keskiaikainen kivikirkko. Hollolan kirkonkylä on taajama ja Hollolan entinen kuntakeskus. Taajamassa oli vuoden 2011 lopussa 563 asukasta. Hollolan nykyinen kuntakeskus, joka perustettiin Lahden seudulle suuntautuneen suuren muuttoliikkeen aikana 1960-luvun lopulla, sijaitsee Salpakankaalla. Hollolan kirkonkylä sijaitsee kunnan länsiosassa Vesijärven rannalla. Kirkonkylän alueen länsi- ja eteläpuoli kuuluu Uskilan kylään. Kirkonkylässä on Kapatuosian linnavuori, jonka huipulla on kesäisin auki oleva puinen näkötorni, jota käytetään lintuhavaintojen tekemiseen. Kirkonkylässä sijaitsevia rakennuksia ovat muun muassa Hollolan keskiaikainen kivikirkko, vanha pappila, kunnan entinen hallintorakennus, kunnantupa ja kauppa. Hollolan kivikirkon itäpuolella Vesijärven niin sanotussa Pappilanrannassa on venelaitureita. Museoita on kolme: kotiseutumuseo, Hollolan kotiseutumuseo ja Hentilän talomuseo. Kirkonkylältä löytyy lisäksi Kunnantupa-niminen lounasravintola, Katinhäntä-niminen baari ja taideateljee, joka toimii entisen osuuskaupan rakennuksessa. Parinpellontien varrella ennen Hollolan seurakunnan leirikeskusta tien pohjoispuolella on vakaumuksensa puolesta kaatuneiden pyramidia muistuttava hautamuistomerkki myös niiden muistoksi, jotka teloitettiin antautumisen jälkeen metsässä ja joita ei haudattu esivaltaa vastaan nousseina kapinallisina silloin Hollolan hautausmaalle. Hollolan kirkonkylällä järjestetään Hollolan keskiaikatapahtuma kesäisin parillisina vuosina. 2016 avattiin Hollolan kirkonkylällä viidentoista metrin pienoishöyryjunarata. http://www.ess.fi/uutiset/kotimaa/art2292283?ref=lssta Kirkonkylälle liikennöidään Lahden bussiliikenteen linjoja 11A, joka kiertää Kirkonkylän myötäpäivään, ja 11B, joka kiertää Kirkonkylän vastapäivään. Lisäksi myös joitakin Hollolan kouluvuoroja liikennöidään Kirkonkylälle. ==Lähteet== ==Aiheesta muualla== * Hollolan keskiaikaseura Medium aevum Hollolense Luokka:Hollolan kylät Luokka:Hollolan kirkonseutu Luokka:Suomen kirkonkylät Luokka:Päijät-Hämeen maakunnan taajamat
Hollolan keskiaikatapahtuma

Hollolan keskiaikatapahtuma on Hollolan kirkonkylässä parillisina vuosina järjestettävä keskiaikatapahtuma, jonka teemat vaihtelevat. Sen järjestää Hollolan keskiaikaseura Medium Aevum Hollolense ry. Vuoden 2014 tapahtuma järjestettiin kymmenennen kerran Se järjestettiin 25.–27.7.2014. ==Keskiaikatapahtumat== *1997 *1998 *2000 *2002 *2004 teemana Pyhä Olavi, Olavi Haraldinpoika *2006 teemana Pyhä Yrjänä *2008 teemana Pyhä Hubertus *2010 teemana Pyhä Katariina Aleksandrialainen *2012 teemana Pyhä Lauri *2014 teemana Pyhä Kristoforos *2016 *2018 ==Lähteet== ==Aiheesta muualla== *Vuoden 2000 tapahtumasta 24 kuvaa * Keskiaika.fi Luokka:Keskiaikatapahtumat Luokka:Suomen kulttuuritapahtumat Luokka:Hollolan tapahtumat
FIM-92 Stinger

FIM-92 Stinger on olalta laukaistava infrapunahakuinen ilmatorjuntaohjus. Ensimmäisen kerran Stinger otettiin käyttöön vuonna 1981. Ohjuksella on tehty yli 250 varmistettua ilma-aluksen pudotusta. Ohjuksen kehitys alkoi vuonna 1967 korvaamaan FIM-43 Redeye. Ensimmäinen olalta laukaisu tehtiin vuonna 1975. Ohjuksen ensimmäinen tuotantosopimus annettiin huhtikuussa 1978 General Dynamicsille, joka kehitti ohjuksen. Ohjuksen valmistaja on yhdysvaltalainen Raytheon Missile Systems. == Tuotanto == Ohjusta valmistaa Raytheon Missile Systems Yhdysvalloissa sekä EADS lisenssillä Saksassa. Stingeriä ovat käyttäneet Yhdysvaltojen armeijan lisäksi 29 maata. Ohjusta on valmistettu noin 70 000 kappaletta. FIM-92 Stingeristä on kehitetty AIM-92 Stinger, ilmasta ilmaan ohjus käytettäväksi taisteluhelikoptereissa. FIM-92 Stingerin laukaisualustoiksi on kehitetty M6 Linebacker ja M1097 Avenger. Ohjus voidaan laukaista myös HMMWV:n lisätystä ohjustelineestä. == Rakenne == FIM-92 Stinger on 1,52 metriä pitkä ja halkaisijaltaan 70 mm lisänä 10 mm siivekkeet. Ohjus painaa 10,1 kg ja laukaisijan kanssa 15,2 kg. Stinger saavuttaa 2,2 machin nopeuden (750 m/s). Ohjuksen taistelukärki painaa 3 kg. == Historia == Ensimmäisen kerran Stingeriä käytettiin sotatilanteessa 21. toukokuuta 1982 Falklandin sodassa. Ensimmäinen laukaus pudotti argentiinalaisen FMA IA 58 Pucará-lentokoneen. Brittien myöhemmät laukaukset eivät tuottaneet tulosta lähinnä puutteellisen koulutuksen vuoksi. Afganistanin sisällissodan aikana CIA toimitti Mujahideen taistelijoille noin 500 Stingeriä (jotkin lähteet sanovat 1 500). Ohjusten on sanottu pudottaneen lähes 300 neuvostoliittolaista lentokonetta ja helikopteria, ennen kuin Neuvostoliitto veti joukkonsa pois Afganistanista vuonna 1989. Toisen kerran Stingereitä toimitettiin ulkopuolisille kun Reaganin hallitus antoi ohjuksia UNITAn taistelijoille Angolaan, tavoitteena kaataa Angolan hallitus 1980-luvun lopulla. Kummassakin tapauksessa pyrkimykset kerätä käyttämättömät ohjukset takaisin vihollisuuksien loputtua olivat tuloksettomia. Afganistanin sisällissodan jälkeen Yhdysvaltojen yritys kerätä käyttämättömät ohjukset takaisin epäonnistui, jonka seurauksena niistä 16 kappaletta päätyi Iraniin. Stingerien avulla Iran sai haltuunsa teknologiaa kehittää itselleen omia ohjuksia. Suomessa tehtiin päätös tammikuussa 2014 hankkia kyseisiä ohjuksia Yhdysvalloista 90 miljoonalla eurolla. Ohjuksilla korvataan aikaisemmin käytössä olleet vastaavat venäläisvalmisteiset ohjukset. ==Katso myös== *Olkapääohjus == Lähteet == Luokka:Lähi-ilmatorjuntaohjukset Luokka:Yhdysvaltalaiset ohjukset Luokka:Falklandin sota Luokka:Seulonnan keskeiset artikkelit
Keskiaikatapahtuma

Keskiaikatapahtumat ovat kulttuuritapahtumia, joissa esitellään keskiaikaista elämää. Suomessa nämä tapahtumat ovat syntyneet 1990-luvulla, ja niiden teemat ulottuvat viikinkiajalta aina katolisen keskiajan loppuun. Keskiaikatapahtumien keskiaikaisuus on yleensä melko viitteellistä. Täsmällistä historiallista aitoutta tärkeämpinä pidetään tunnelmaa ja yleisön viihtymistä. == Keskiaikatapahtumien historiaa == Vanhin ja valtakunnallisesti kuuluisin suomalainen keskiaikatapahtuma ovat Turun keskiaikaiset markkinat, jotka kestävät useita päiviä, ne järjestettiin ensimmäisen kerran vuonna 1996. Turku oli keskiajan Suomen tärkeimpiä keskuksia. Toinen hallinnon keskuspaikkoihin liittyvä laaja tapahtuma on Hämeen keskiaikafestivaalit, jotka pidettiin ensimmäisen kerran vuonna 1997. Myös Hämeen linna on ollut keskiaikainen hallinnon keskus. Muita keskiaikaan liittyviä tapahtumia ovat Saltvikin viikinkimarkkinat ja Hollolan keskiaikatapahtuma, jonka järjestää parillisina vuosina Hollolan keskiaikaseura Medium Aevum Hollolense. Suomen lähialueilla laajoja keskiaikatapahtumia järjestetään muun muassa Viron Tallinnassa Tartossa ja Visbyssä Gotlannin saarella. == Keskiaikatapahtumia == * Auttikönkään muinaismarkkinat * Hollolan keskiaikatapahtuma * Hämeen keskiaikafestivaali * Imatran Bullerborg-keskiaikatapahtuma * Tallinnan vanhankaupungin päivät, Tallinnan kaupunki * Turun keskiaikaiset markkinat, Turun Suurtorin keskiaika ry * Ulvilan keskiaikaiset Hansamarkkinat * Saltvikin viikinkimarkkinat * Visbyn keskiaikaviikko == Katso myös == * Luettelo Suomessa järjestettävistä historianelävöitystapahtumista == Lähteet == == Aiheesta muualla == * * * *
Kilpailijat

Kilpailijat tai Kilpakosijat (; ) on Platonin nimiin pantu dialogi. Sen toinen nimi Thrasylloksen jaottelussa on Filosofiasta (, Peri filosofias).Diogenes Laertios (DL): Merkittävien filosofien elämät ja opit III.58–60. Sokrates esiintyy teoksessa yksinään. Dialogia pidetään yleisesti epäperäisenä.Thesleff, Holger: ”Esittelyjä ja selityksiä”. Teoksessa Platon 1999, s. 364–365. == Historia == Dialogi luettiin Platonin teosten joukkoon antiikin aikana. Nykyään tutkijat pitävät dialogia yleisesti epäperäisenä eli jonkun toisen henkilön kirjoittamana. Sen arvellaan mahdollisesti olevan Akatemian myöhempää tuotantoa. Toisaalta jotkut tutkijat ovat myös puolustaneet sen aitoutta. Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu IV tetralogiaan yhdessä dialogien Alkibiades I, Alkibiades II ja Hipparkhos kanssa. Aiheensa puolesta Thrasyllos luki dialogin Platonin eettisten teosten joukkoon. == Sisältö == Sokrates esiintyy ”dialogissa” yksinään ja selostaa Dionysioksen grammatiikkakoulun oppilaiden kanssa käymäänsä keskustelua. Keskustelu saa alkunsa siitä, että kaksi nuorta miestä on rakastunut samaan poikaan. Toinen miehistä on urheilija, toinen taiteiden (mousikē, käsittää musiikin, runouden ja filosofian) harrastaja. He päätyvät keskustelemaan filosofoimisen arvosta. Sokrates liittyy keskusteluun ja määrittelee, millaista taitoa filosofointi on. Lopuksi hän saa urheilijanuorukaisen puolelleen.Platon: Kilpailijat 132a–139a. == Lähteet == == Kirjallisuutta == === Suomennos === * Platon: Kilpailijat. Teoksessa === Muita käännöksiä ja tekstilaitoksia === * Plato: Amatores. Teoksessa Kreikankielinen alkuteksti. * Plato: The Lovers. Teoksessa Kreikankielinen alkuteksti ja englanninkielinen käännös. == Aiheesta muualla == === Teos === * Plato: Lovers Luokka:Platonin dialogit
Kleitofon (dialogi)

Kleitofon (; ) on Platonin nimiin pantu dialogi. Sen toinen nimi Thrasylloksen jaottelussa on Kehotus (, Protreptikos).Diogenes Laertios (DL): Merkittävien filosofien elämät ja opit III.58–60. Dialogissa Sokrates ja Kleitofon keskustelevat Sokrateen tavasta filosofoida. Monet tutkijat pitävät dialogia epäperäisenä.Thesleff, Holger: ”Esittelyjä ja selityksiä”. Teoksessa Platon 1999, s. 359–360. == Historia == Dialogi on ajoitettu 390-luvulle. Se luettiin Platonin teosten joukkoon antiikin aikana. Nykyään sen aitous on yleisesti kyseenalaistettu. Holger Thesleffin mukaan dialogin kirjoittaja saattaa olla joku Platonia lähellä ollut sokraatikko, ja teos on saattanut säilyä tämän teosten korpuksessa siksi, että Platon on ollut samaa mieltä kirjoittajan kanssa. Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu VIII tetralogiaan yhdessä dialogien Valtio, Timaios ja Kritias kanssa. Aiheensa puolesta Thrasyllos luki dialogin Platonin eettisten teosten joukkoon. == Sisältö == Dialogissa keskustelevat Sokrates sekä Kleitofon, Aristonymoksen poika. Keskustelu alkaa tilanteesta, jossa Kleitofon on keskustellut Lysiaan kanssa ja todennut Sokrateen opetukset virheellisiksi. Sen sijaan Kleitofon ylistää Thrasymakhoksen opetuksia. Kleitofon valittaa, että Sokrateen puheet ovat vain kehottavia; ne synnyttävät halun oikeudenmukaisuuteen ja hyveeseen, mutta eivät kerro, miten tullaan oikeudenmukaisiksi tai mitä oikeudenmukaisuus on. Näin dialogi asettaa Sokrateen filosofoimisen tyylin Kleitofonin odotuksia vastaan ja tuo samalla esille Sokrateen itsekin mainostaman tietämättömyyden. Sokrates ei kumoa Kleitofonin syytteitä.Platon: Kleitofon 406a–410e. == Lähteet == == Kirjallisuutta == === Suomennos === * Platon: Kleitofon. Teoksessa === Muita käännöksiä ja tekstilaitoksia === * Plato: Clitopho. Teoksessa Kreikankielinen alkuteksti. * Plato: Cleitophon. Teoksessa Kreikankielinen alkuteksti ja englanninkielinen käännös. == Aiheesta muualla == * Plato: Cleitophon Luokka:Platonin dialogit
Salmisaari

Salmisaari () on Helsingin alue, joka kuuluu Länsisataman kaupunginosan Ruoholahden osa-alueeseen. Salmisaari (aikaisemmin nimeltään Tammasaari, ) sijaitsee Helsinginniemen länsipuolella. Se liitettiin Länsisataman varhaisaikoina maantäytön avulla kiinteäksi osaksi kantakaupunkia. Salmisaaren pienalue on saanut nimensä tästä saaresta. ==Historiaa== Vielä 1900-luvun alussa Salmisaari oli kalastajien ja kesäasukkaiden asuttama saari, kunnes sen ja Helsinginniemen välinen salmi täytettiin ja Salmisaaresta tuli osa mannerta. Salmisaaren teollistuminen alkoi 1930-luvulla, kun kieltolain kumoamisen myötä syntyi Oy Alkoholiliike Ab. Sille tarvittiin tuotantotiloja, ja paikaksi valikoitui Salmisaari. Vuonna 1940 valmistunut Salmisaarentalo Lauttasaaren sillan pielessä toimi pitkään Alkon pääkonttorina, ja vieressä oli alkoholijuomien tuotantotiloja. Alkosta eriytetty Altia piti Salmisaarentalossa pääkonttoriaan vuoteen 2004 saakka, kunnes talosta tuli Helsingin oikeustalo. 1930-luvun lopulla Alkoholiliikkeen rakennusten eteläpuolelle rakennettiin Suomen Kaapelitehtaan rakennus, joka nyt tunnetaan Kaapelitehdas-kulttuurikeskuksena. Vuodesta 1953 lähtien Salmisaaressa on toiminut Helsingin Energian omistama Salmisaaren voimalaitos. == Uudisrakentaminen == pienoiskuva|Uudisrakennuksia teollisuusalueella Salmisaaren entisen voimalan hiilivarastoalueelle Länsiväylän välittömään läheisyyteen on rakennettu muun muassa eläkevakuutusyhtiö Varman toimitalo (arkkitehtitoimisto Tuomo Siitonen, 2009), muita toimistotiloja ja liikuntatalo. Ne kaikki noudattavat alkuperäisten teollisuusrakennusten punatiilistä julkisivutyyliä. Alueella sijaitsee myös Wärtsilän pääkonttori. Tanssin talo valmistui Kaapelitehtaan yhteyteen vuonna 2022. == Lähteet == == Aiheesta muualla == * Varman Salmisaareen rakennuttama toimitilakokonaisuus * Kauppila, Olli: Viinejä ja väkeviä. Salmisaaren tehtaan 50-vuotishistoriikki. Helsinki 1990. ISBN 9518913358. Luokka:Ruoholahti Luokka:Helsingin entiset saaret
Minos (dialogi)

Minos () on Platonin nimiin pantu dialogi. Sen toinen nimi Thrasylloksen jaottelussa on Laista (, Peri nomou).Diogenes Laertios (DL): Merkittävien filosofien elämät ja opit III.58–60. Dialogissa Sokrates keskustelee tuntemattomaksi jäävän ystävän kanssa laeista. Dialogia pidetään yleisesti epäperäisenä.Thesleff, Holger: ”Esittelyjä ja selityksiä”. Teoksessa Platon 1999, s. 368–370. == Historia == Dialogi luettiin Platonin teosten joukkoon antiikin aikana. Nykyään tutkijat pitävät dialogia yleisesti epäperäisenä eli jonkun toisen henkilön kirjoittamana. Sen arvellaan mahdollisesti olevan Akatemian myöhempää tuotantoa. Holger Thesleffin mukaan dialogi on mahdollisesti tarkoitettu osaksi Akatemian sisäistä keskustelua koskien lainsäädäntöä. Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu IX tetralogiaan yhdessä dialogien Lait ja Epinomis sekä Platonin kirjeiden kanssa. Aiheensa puolesta Thrasyllos luki dialogin Platonin poliittisten teosten joukkoon. == Sisältö == Dialogi käsittelee lakia. Sokrateen keskustelukumppani on tuntemattomaksi jäävä ystävä. Keskustelu alkaa, kun Sokrates kysyy, ”mitä on laki?” Sen jälkeen dialogissa tutkitaan lain luonnetta. Sokrateen keskustelukumppani määrittelee lain yhteiskunnan käsitykseksi siitä, mikä on oikein. Sokrates vastaa, että lakien säätäminen on tietynlaista tietoa ja taitoa, ja lait ovat niin kirjavia siksi, etteivät ihmiset tiedä mikä on oikein. Lainsäätäjän tehtävä on jakaa jumalallinen tieto lain muodossa ihmisille. Loppuosassa ylistetään Minosta, Kreetan myyttistä kuningasta ja Ateenan muinaista vihollista, koska tämä oli lainsäätäjä, jolla oli läheisimmät suhteet jumaliin.(Pseudo-)Platon: Minos 313a–321d. == Lähteet == == Kirjallisuutta == === Suomennos === * Platon: Minos. Teoksessa === Muita käännöksiä ja tekstilaitoksia === * Plato: Minos. Teoksessa Kreikankielinen alkuteksti. * Plato: Minos. Teoksessa Kreikankielinen alkuteksti ja englanninkielinen käännös. == Aiheesta muualla == === Teos === * Plato: Minos. Perseus. * Plato: Minos. The Latin Library. Luokka:Platonin dialogit
Lunastusvelvollisuus (arvopaperimarkkinalaki)

Arvopaperimarkkinalain mukainen lunastusvelvollisuus tarkoittaa arvopaperimarkkinalaissa säädettyä velvollisuutta tietyissä tilanteessa lunastaa osakeyhtiön kaikki osakkeet sekä niihin oikeuttavat arvopaperit kuten optio-oikeudet. Lunastusvelvollisuus ei kuitenkaan koske warrantteja. Arvopaperimarkkinalain mukainen lunastusvelvollisuus koskee yhtiötä, jonka osake tai siihen oikeuttava arvopaperi on julkisen kaupankäynnin kohteena. Lunastusvelvollisuus syntyy, kun luonnollisen henkilön, oikeushenkilön tai intressipiirin hallinnassa oleva äänimäärä ylittää 30 % tai 50 % yhtiön koko äänimäärästä. Lunastusvelvollisuutta ei synny, jos mainittu äänimäärä on ylittynyt jo siinä vaiheessa, kun arvopaperi on otettu julkisen kaupankäynnin kohteeksi. Jos ääniosuus kuitenkin laskee ja nousee uudelleen yli 30 % tai 50 %, lunastusvelvollisuus syntyy(?). Huomioon otetaan paitsi omistuksen perusteella, myös sopimuksen perusteella hallinnassa oleva äänimäärä. Jos kaksi tahoa toimii yksissä tuumin, näiden hallinnassa olevat äänet lasketaan yhteen. Ääniä laskettaessa ei oteta huomioon äänestysrajoituksia eikä yhtiön itsensä omistuksessa olevia osakkeita. Yhtiön vähemmistöosakkaat eivät ole velvollisia lunastusvelvollisuuden perusteella myymään osakkeitaan. Lunastusvelvollisuuden tarkoitus yleensäkin on vähemmistöosakkaiden suoja. Yli 30 % äänimäärästä hallitseva taho voi esimerkiksi siirtohinnoittelulla aiheuttaa vahinkoa yhtiölle niin, ettei vahinkoa kuitenkaan synny hänelle itselleen(?). Osakkeista ja niihin oikeuttavista arvopapereista on maksettava käypä hinta. Käypää hintaa määritettäessä otetaan huomioon * julkisessa kaupankäynnissä 12 kk aikana maksetut kaupankäyntimäärillä painotetut hinnat * lunastusvelvollisen muutoin maksama korkeampi hinta * eräissä tapauksissa julkisen kaupankäynnin nykyinen hinta * muut erityiset olosuhteet Jos lunastusvelvollisuus syntyy usealle yksissä tuumin toimivalle taholle, sen kuka joutuu lunastusvelvolliseksi päättää Rahoitustarkastus. Arvopaperimarkkinalaissa säädetystä lunastusvelvollisuudesta on erotettava osakeyhtiölain mukainen lunastusvelvollisuus. Näistä molemmista on erotettava osakeyhtiön yhtiöjärjestyksessä säädetty lunastusvelvollisuus (ns. myrkkypilleri). Luokka:Arvopaperioikeus